Елин Пелин
Тръгнал жабок

chitanka.info

Наканил се зелен Жабок

своя син да жени.

Облякъл се, изконтил се

със тез нови премени.

Чули това от Комара

жабините дъщери,

закрякали, завикали:

— Сбирайте се, у-у мари!

— Богат жабок е излязъл,

снаха млада избира! —

шум се вдигна, олелия

в треволяка из вира.

— Аз съм млада! — Ти си грозна!…

— Ти си гадна и гнусна!…

Разсърди се богат Жабок

и блатото напусна.

И отиде горд и важен

за сватовство при Рака,

поклони се и за снаха

дъщеря му посака.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.